Sint Willibrordus

Sint Willibrordus er en landsby på Curaçao. Den ligger nordvest for hovedstaden Willemstad, ikke langt fra den vestlige enden av Bullenbaai. Ved folketellingen i 2011 hadde Sint Willibrordus et folketall på 588.G-4 Population by neighbourhood, age and sex , Central Bureau of Statistics Curaçao. Lest 28. juli 2017.

Den første kirken på stedet ble reist i 1849 som ledd i arbeidet biskop Martinus J. Niewindt gjorde for å etablere menigheter og skoler forskjellige steder på øya. Den første kirken ble bygget i tre på et sted omgitt av plantasjer. Frigitte slaver holdt til på stedet, som ble kalt Buitenbosch eller Mondi Afó.Buurtprofiel Sint Willibrordus , Ministerie SOAW, 2011, s. 10. Mellom 1884 og 1888 ble det reist en ny kirke i stein. Den ble tegnet i nygotisk stil av den nederlandske arkitekten Evert Margry.«St. Willibrordus Church» , Monuments of Curaçao, Curaçao Monuments Foundation. Lest 29. juli 2017. I denne kilden kalles arkitekten E.K. Margrij. Kirken ble renovert i 1999.

 Referanser 

Kategori:Curaçaos geografi